નોંધપાત્ર વાત એ છે કે વિજ્યાલક્ષ્મી પંડિત એલચીપદનો હોદો ગ્રહણ કરવા અમેરિકા જવા ઉપડયાં ત્યારે વલ્લભભાઈ પટેલ એમને વિદાય આપવા વિમાની મથકે ઉપસ્થિત રહ્યા હતા. આમ કરતાં અગાઉ વિદેશ ખાતાના એક સરકારી અધિકારીએ વલ્લભભાઈ પટેલનું ધ્યાન દોર્યું હતું કે, “પ્રોટોકોલ પ્રમાણે વલ્લભભાઈ પટેલ નાયબ વડાપ્રધાન હોઈ હાજર ન રહી શકે!” પરંતુ વલ્લભભાઈએ સલાહની અવગણના કરીને એ અધિકારીને નજીકમાં બોલાવી ભવિષ્યમાં પોતાને આવી સલાહ ના આપવા શીખામણ આપી હતી. સરદાર નહેરું પરિવારનો પણ આવો આદર કરતા હતા.